Die wêreld in foto’s – 3 April 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale distansiëring aangemoedig of algehele landwye afsonderingstydperke ingestel. Griekeland is een van dié lande. Só lyk die gewilde hoofstad van dié land tydens die tydperk van afsondering. ŉ Lugfoto van die feitlik leë Stavros Niarchos- stigting en kultuursentrum in Athene. (Foto: Thanassis Stavrakis, AP) Poseidonos-laan en die Paleo Faliro-strand in die suide van Athene in Griekeland is verlate tydens die algehele landswye afsondering. (Foto: Thanassis Stavrakis, AP) Monastiraki-plein, een van die bedrywigste plekke in Athene, is yl bevolk. (Foto: Thanassis Stavrakis, AP) Plaka, ŉ gewilde toeriste-distrik in Griekeland, en die Parthenon-tempel op die Akropolis is sonder toeriste tydens die algehele landswye afsondering. (Foto: Thanassis Stavrakis, AP) Enkele motors in die omgewing van die verlate hoofgebou van die universiteit van Athene in Griekeland. (Foto: Thanassis Stavrakis, AP)